[image: ]Tālrunis: 67108704 Fakss: 67108740       E-pasts: lvrtc@lvrtc.lv

Zemitāna iela 9, k-3, Rīga, Latvija, LV-1012 www.lvrtc.lv

VAS “Latvijas Valsts radio un televīzijas centrs”
Reģ. nr. 40003011203 





IZRAKSTS

IEPIRKUMS 
Transportlīdzekļu riepu iegāde 
ID NR.LVRTC 2026/19

IEPIRKUMA KOMISIJAS SĒDES
PROTOKOLS NR.2

Rīgā, Zemitāna iela 9 k-3						2026.gada 10.jūnijā plkst. 16:00

Sēdē piedalās:
Iepirkuma komisijas priekšsēdētājs – Aivars Zalcmanis
Iepirkuma komisijas priekšsēdētāja vietnieks – Normunds Celitāns
Iepirkuma komisijas loceklis:
Uldis Dreimanis

Sēdi vada iepirkuma komisijas priekšsēdētājs – Aivars Zalcmanis
Sēdi protokolē iepirkuma komisijas loceklis – Uldis Dreimanis

Komisijas izveidošanas pamatojums: valsts akciju sabiedrības “Latvijas Valsts radio un televīzijas centrs” valdes priekšsēdētāja   2026.gada 10.aprīļa rīkojums Nr. 01-05-01/2026/47.

Iepirkumu komisijas sēde notiek attālināti, izmantojot videokonferences režīmu.

Darba kārtība:
1. Saņemtā jautājuma izskatīšana, atbildes sniegšana.

[bookmark: _Hlk78794379]
Par darba kārtības 1. punktu

Iepirkumu komisija 2026.gada 8.jūnijā EIS e-konkursu apakšsistēmā www.eis.gov.lv saņēma ieinteresētā piegādātāja jautājumus par iepirkuma “Transportlīdzekļu riepu iegāde”, ID Nr. LVRTC 2026/19, (turpmāk – iepirkums), nolikumu.
Komisijas locekļi apspriež uzdoto jautājumu un sagatavo atbildi uz to:
	Jautājums
	Atbilde

	Iepirkumu uzraudzības birojs paskaidro, ka pasūtītājs var pieprasīt pierādījumus tam, ka attiecīgais piegādātājs ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām1. Līdz ar to šāda prasība par pretendenta dalību konkrētā organizācijā, kas nav pamatota ar normatīvo aktu prasībām, nebūtu iekļaujama iepirkuma dokumentācijā, jo ne vienmēr dalība konkrētā biedrībā vai asociācijā ir obligāts priekšnoteikums pakalpojumu, piegāžu vai būvdarbu izpildei, kā arī pati par sevi neapliecina pretendenta spējas un darba kvalitāti. Jebkurš piegādātājs ir tiesīgs piegādāt jebkura ražotāja preces, tai skaitā riepas, kuru ražotājs ir ETRMA biedrs, līdz ar to nav saskatāms pamatojums šādai prasībai.
Attiecībā uz prasību, lai pretendents vai tā piedāvāto riepu ražotājs būtu ETRMA biedrs, ja pasūtītājs to izvirzījis noteikta riepu kvalitātes līmeņa nodrošināšanai, jāņem vērā, ka Publisko iepirkumu likums2 paredz, ka tehniskās specifikācijas primāri sagatavojamas tehnisko aprakstu formā, paredzot tajās pasūtītāja prasības attiecībā uz preci, kā, piemēram, noteikts kvalitātes līmenis, kas izsakāms konkrētās prasībās, vides aizsardzības prasības, izmēri, energoefektivitāte, u.c. un kas attiecīgi apliecināmas ar akreditētu novērtēšanas institūciju testēšanas pārskatiem, protokoliem, sertifikātiem, marķējumu u.c. pierādījumiem. Līdz ar to, tā kā riepu atbilstība noteiktām tehniskām prasībām un kvalitātes līmenim var tikt pierādīta šādi, nav izšķiroši, lai pretendents vai riepu ražotājs būtu kādas profesionālās organizācijas, piemēram, ETRMA biedrs.
Vai Jūs ignorēsiet šo skaidrojumu un nolikums paliks bez izmaiņām? 
https://www.iub.gov.lv/lv/skaidrojums-par-automasinu-un-riepu-iegades-iepirkumos-izvirzamajam-prasibam
	Pasūtītājs ir izskatījis ieinteresētā piegādātāja jautājumu un sniedz šādu atbildi.
Vēršam uzmanību, ka prasība par pretendenta piedāvāto riepu ražotāja dalība un reģistrācija kā ETRMA biedram nav noteikta kā obligāta kvalifikācijas prasība, kuru neizpildot pretendents tiek izslēgts no dalības iepirkumā. Minētā prasība ir noteikta tikai, lai izvērtētu saimnieciski visizdevīgāko piedāvājumu, par ko pretendentam ir iespējams iegūt papildu punktus, kuru īpatsvars (10 punkti no 100) nav noteicošais kritērijs saimnieciski visizdevīgākā piedāvājuma noteikšanā. Pat gadījumā, ja pretendents neizpilda šo prasību, tas, pirmkārt, kā minēts iepriekš, neizslēdz pretendentu no dalības iepirkumā, otrkārt, pretendenta piedāvājums tiek vērtēts atbilstoši pārējiem saimnieciski visizdevīgākā piedāvājuma noteikšanas kritērijiem.
Ņemot vērā minēto, pasūtītājs nesaskata nepieciešamību veikt grozījumus iepirkuma  nolikumā.



Iepirkuma komisija vienbalsīgi ar 3 (trīs) balsīm “par” nolēma:
1.1. Apstiprināt sagatavoto atbildi uz uzdoto jautājumu.
0. Ievietot šī protokola izrakstu EIS e-konkursu apakšsistēmā www.eis.gov.lv.
0. Uzdot U.Dreimanim veikt 1.2.punktā minēto darbību.
 

[…]


Iepirkumu komisijas priekšsēdētājs				(paraksts)	A.Zalcmanis

Iepirkumu komisijas priekšsēdētāja vietnieks		(paraksts)	N.Celitāns

Iepirkumu komisijas loceklis					(paraksts)	U.Dreimanis


Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.

IZRAKSTS PAREIZS
Valsts akciju sabiedrība „Latvijas Valsts radio un televīzijas centrs”
Rīgā, Iepirkumu komisijas loceklis U.Dreimanis
Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datums.

